section_heading: Povratak
paragraph_text: 2001. godine Heathen se ponovo okupio tako što su David White, Lee Altus, Ira Black, Mike Jastremski i Darren Minter pristali odsvirati na koncertu pod nazivom Thrash of the Titans, koji je organiziran kako bi se pomoglo vokalistu sastava Testament Chuck Billy-ju i sastava Death Chuck Schuldiner-u koji su bolovali od tumora. Koncert je polučio veliki uspjeh i sastav je nastavio s radom, no 2004. Mike "Yaz" Jastremski je ponovo napustio sastav. Zamijenio ga je Jon Torres. EP Recovered je izdan 2004. godine za "Relentless Metal Records" i sadržavao je ponovo snimljene stare materijale i obrade. Novi demo je izdan tijekom kolovoza 2005. godine i sadržavao je tri nove pjesme.